CELEX: 32012R1196
Language: el
Date: 2012-12-13 00:00:00
Title: Εκτελεστικός κανονισμός (ΕΕ) αριθ. 1196/2012 της Επιτροπής, της 13ης Δεκεμβρίου 2012 , για την τροποποίηση του κανονισμού (ΕΕ) αριθ. 9/2010 όσον αφορά την ελάχιστη περιεκτικότητα ενός παρασκευάσματος ενζύμου ενδο-1,4-β-ξυλανάσης που παράγεται από Trichoderma reesei (ATCC PTA 5588) ως πρόσθετης ύλης ζωοτροφών για όρνιθες ωοπαραγωγής (κάτοχος έγκρισης Danisco Animal Nutrition) Κείμενο που παρουσιάζει ενδιαφέρον για τον ΕΟΧ

14.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 342/25
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1196/2012 ΤΗΣ ΕΠΙΤΡΟΠΉΣ
   της 13ης Δεκεμβρίου 2012
   για την τροποποίηση του κανονισμού (ΕΕ) αριθ. 9/2010 όσον αφορά την ελάχιστη περιεκτικότητα ενός παρασκευάσματος ενζύμου ενδο-1,4-β-ξυλανάσης που παράγεται από Trichoderma reesei (ATCC PTA 5588) ως πρόσθετης ύλης ζωοτροφών για όρνιθες ωοπαραγωγής (κάτοχος έγκρισης Danisco Animal Nutrition)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3,
   Εκτιμώντας τα ακόλουθα:
   
               (1)
            
            
               Η χρήση του παρασκευάσματος ενδο-1,4-β-ξυλανάσης (EC 3.2.1.8), που παράγεται από Trichoderma reesei (ATCC PTA 5588), το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες», εγκρίθηκε για δέκα έτη ως πρόσθετη ύλη ζωοτροφών για χρήση σε κοτόπουλα προς πάχυνση, όρνιθες ωοπαραγωγής, πάπιες και γαλοπούλες προς πάχυνση με τον κανονισμό (ΕΕ) αριθ. 9/2010 της Επιτροπής (2), για χρήση σε απογαλακτισμένα χοιρίδια και χοίρους προς πάχυνση με τον εκτελεστικό κανονισμό (ΕΕ) αριθ. 528/2011 της Επιτροπής (3) και για χρήση σε μικρά είδη πουλερικών εκτός από πάπιες με τον εκτελεστικό κανονισμό (ΕΕ) αριθ. 1021/2012 της Επιτροπής (4).
            
         
               (2)
            
            
               Σύμφωνα με το άρθρο 13 παράγραφος 3 του κανονισμού (ΕΚ) αριθ. 1831/2003, ο κάτοχος της άδειας προτείνει να αλλάξουν οι όροι της άδειας χρήσης του εν λόγω παρασκευάσματος, μειώνοντας την ελάχιστη περιεκτικότητά του από 2 500 U/kg σε 625 U/kg όσον αφορά τη χρήση σε όρνιθες ωοπαραγωγής. Η αίτηση συνοδευόταν από τα σχετικά δικαιολογητικά. Η Επιτροπή διαβίβασε την εν λόγω αίτηση στην Ευρωπαϊκή Αρχή για την Ασφάλεια των Τροφίμων (στο εξής «η Αρχή»).
            
         
               (3)
            
            
               Η Αρχή κατέληξε στη γνώμη που διατύπωσε στις 22 Μαΐου 2012 (5), ότι, στο πλαίσιο των νέων προτεινόμενων συνθηκών χρήσης, το εν λόγω παρασκεύασμα είναι αποτελεσματικό στην ελάχιστη ζητούμενη δόση των 625 U/kg. Η Αρχή δεν θεωρεί ότι υπάρχει ανάγκη θέσπισης ειδικών απαιτήσεων παρακολούθησης της πρόσθετης ύλης μετά τη διάθεσή της στην αγορά. Η Αρχή επαλήθευσε, επίσης, την έκθεση σχετικά με τη μέθοδο ανάλυσης της πρόσθετης ύλης ζωοτροφών, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.
            
         
               (4)
            
            
               Πληρούνται οι όροι που προβλέπονται στο άρθρο 5 του κανονισμού (ΕΚ) αριθ. 1831/2003.
            
         
               (5)
            
            
               Επομένως, ο κανονισμός (ΕΕ) αριθ. 9/2010 θα πρέπει να τροποποιηθεί αναλόγως.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΕ) αριθ. 9/2010 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Δεκεμβρίου 2012.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 268 της 18.10.2003, σ. 29.
   
      (2)  ΕΕ L 3 της 7.1.2010, σ. 10.
   
      (3)  ΕΕ L 143 της 31.5.2011, σ. 10.
   
      (4)  ΕΕ L 307 της 7.11.2012, σ. 68.
   
      (5)  Δελτίο ΕFSA 2012· 10(6):2739.
   
      ΠΑΡΑΡΤΗΜΑ
      Το παράρτημα του κανονισμού (ΕΕ) αριθ. 9/2010 αντικαθίσταται από τα ακόλουθα:
      
         
            «ΠΑΡΑΡΤΗΜΑ
            
                        Αριθμός ταυτοποίησης της πρόσθετης ύλης
                     
                     
                        Επωνυμία του κατόχου της άδειας
                     
                     
                        Πρόσθετη ύλη
                     
                     
                        Σύνθεση, χημικός τύπος, περιγραφή, αναλυτική μέθοδος
                     
                     
                        Είδος ή κατηγορία ζώου
                     
                     
                        Μέγιστη ηλικία
                     
                     
                        Ελάχιστη περιεκτικότητα
                     
                     
                        Μέγιστη περιεκτικότητα
                     
                     
                        Λοιπές διατάξεις
                     
                     
                        Λήξη της περιόδου ισχύος της άδειας
                     
                  
                        Μονάδες δραστικότητας/kg πλήρους ζωοτροφής με περιεκτικότητα σε υγρασία 12 %
                     
                  
                        
                           Κατηγορία ζωοτεχνικών πρόσθετων υλών. Λειτουργική ομάδα: βελτιωτικά της πεπτικότητας
                        
                     
                  
                        4a11
                     
                     
                        Danisco Animal Nutrition
                        [νομική οντότητα Danisco (UK) Limited]
                     
                     
                        ενδο-1,4-β-ξυλανάση
                        EC 3.2.1.8
                     
                     
                        
                                     
                                 
                                 
                                    
                                       Σύνθεση πρόσθετης ύλης
                                    
                                    Παρασκεύασμα ενδο-1,4-β-ξυλανάσης (EC 3.2.1.8) που παράγεται από Trichoderma reesei
                                    
                                    (ATCC PTA 5588) με ελάχιστη δραστικότητα: 40 000 U (1) /g
                                 
                              
                                     
                                 
                                 
                                    
                                       Χαρακτηρισμός της δραστικής ουσίας
                                    
                                    ενδο-1,4-β-ξυλανάση (EC 3.2.1.8) που παράγεται από Trichoderma reesei (ATCC PTA 5588)
                                 
                              
                                     
                                 
                                 
                                    
                                       Αναλυτική μέθοδος
                                        (2)
                                    
                                    Για τον ποσοτικό προσδιορισμό της δραστηριότητας της ενδο-1,4-β-ξυλανάσης:
                                    χρωματομετρική μέθοδος η οποία βασίζεται στον ποσοτικό προσδιορισμό των υδατοδιαλυτών έγχρωμων θραυσμάτων που παράγονται κατά την επίδραση της ενδο-1,4-β-ξυλανάσης σε διασταυρούμενες ενώσεις αζουρίνης - αραβινοξυλάνης σίτου σε pH 4,25 και 50 °C.
                                 
                              
                     
                        Κοτόπουλα προς πάχυνση
                     
                     
                         
                     
                     
                        625 U
                     
                     
                         
                     
                     
                        
                                    1.
                                 
                                 
                                    Στις οδηγίες χρήσης της πρόσθετης ύλης και του προμείγματος πρέπει να αναφέρεται η θερμοκρασία αποθήκευσης, η διάρκεια αποθήκευσης και η σταθερότητα έναντι σχηματισμού συσσωματωμάτων.
                                 
                              
                                    2.
                                 
                                 
                                    Για χρήση σε ζωοτροφές πλούσιες σε μη αμυλούχους πολυσακχαρίτες (κυρίως β-αραβινοξυλάνες).
                                 
                              
                     
                        13 Ιανουαρίου 2020
                     
                  
                        Όρνιθες ωοπαραγωγής
                     
                     
                        625 U
                     
                  
                        Πάπιες
                     
                     
                        625 U
                     
                  
                        Γαλοπούλες προς πάχυνση
                     
                     
                        1 250 U
                     
                  
      
      
         (1)  1 U είναι η ποσότητα ενζύμου που ελευθερώνει 0,5 μικρογραμμομόρια αναγωγικών σακχάρων (σε ισοδύναμα ξυλόζης) από αραβινοξυλάνη περικαρπίου βρώμης με σταυροειδείς δεσμούς, σε pH 5,3 και σε θερμοκρασία 50 °C σε ένα λεπτό.
      
         (2)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx»